Tuulepark

Tuulepark on tuuleelektrijaam, milles elektrienergiat toodetakse mitme elektrituuliku abil. Tuulepargid võivad olla väga erineva võimsusega, sõltuvalt tuulegeneraatorite arvust ja suurusest. Maailma suurim tuulepark on Hiinas asuv Gansu tuulepark (Jiuquan wind Power Base) üldvõimsusega 6 GW (2012). 2020. aastaks pidi see kasvama 20 GW-ni. Suuruselt teine tuulepark maailmas on Jaisalmeri tuulepark (Jaisalmer wind park) Indias Rajasthani osariigis üldvõimsusega 1600 MW. Suuruselt kolmas tuulepark maailmas on Alta tuuleenergia keskus (Alta Wind Energy Center) ehk Mojave tuulepark (Mojave Wind Farm) Ameerika Ühendriikides California osariigis üldvõimsusega 1548 MW, plaanis on suurendada seda 3 GW-ni.. Suurimad tuulepargid asuvad Ameerika Ühendriikides veel Texase osariigis, sealhulgas Roscoe tuulepark, mille võimsus on 781,5 MW. 2009. aasta septembris avati Taani ranniku lähedal tol ajal maailma suurim avamere tuulepark Horns Rev 2, mis hõlmas 35 ruutkilomeetri suuruse ala ja koosnes 91 elektrituulikust üldvõimsusega 209 MW. 2010. aasta septembris avati Põhjameres Inglismaa ranniku lähedal tol ajal maailma suurim Thaneti avamere tuulepark, mis koosnes 100 elektrituulikust üldvõimsusega 300 MW. 2013. aasta aprillis avati Inglismaa kaguosas umbes 20 km kaugusel Kenti krahvkonna rannikust tol ajal maailma suurim London Array tuulepark, mis koosnes 175 elektrituulikust üldvõimsusega 630 MW. 2018. aasta septembris avati Inglismaa loodeosas Cumbria krahvkonna rannikust 15 kilomeetri kaugusel Iiri meres maailma suurim Walney meretuulepark (Walney Extension offshore wind farm) üldvõimsusega 659 MW, mis koosneb 87 elektrituulikust ja hõlmab umbes 145 ruutkilomeetri suuruse ala. Tuulepargis on 40 MHI-Vestase-tüüpi elektrituulikut võimsusega 8,25 MW ja 47 Siemens Gamesa tüüpi elektrituulikut võimsusega 7 MW. See on aastatel 2010–2011 loodud Walney I ja Walney II meretuuleparkide jätk. Seega on Walney meretuulepargis kokku 189 tuulikut üldvõimsusega 1026,2 MW. Maailmas on ehitamisel mitu üle 1 GW võimsusega tuuleparki. Aastaks 2020 on plaanis ehitada Põhja-Inglismaal Yorkshire'i ranniku lähedale 407 ruutkilomeetri suurusele alale Hornsea Project One tuulepark üldvõimsusega 1,2 GW, mis hakkab koosnema 174 tuuleturbiinist kõrgusega 190 meetrit. Esimene tuulepark Eestis rajati 2002. aasta sügisel Virtsu sadama lähedale. See oli Virtsu I tuulepark, mille koosseisu kuulus 3 tuulikut võimsusega 0,6 MW. 2008. aasta lõpus Eestis oli 59 elektrituulikut (sh 47 töötavat) koguvõimsusega 78 MW. 2011. aasta lõpus oli Eestis töös 85 elektrituulikut koguvõimsusega 184 MW, mis tootsid 365 GWh energiat. 2018. aasta seisuga oli Eestis üle 20 tuulepargi, kokku 139 tuulikut üldvõimsusega 309,96 MW ning nendega toodeti 591 GWh elektrit. Oklahoma saab olema USA suurim tuulepark[alaline kõdulink] "Wind farm". Originaali arhiivikoopia seisuga 19. juuli 2019. Vaadatud 19. juulil 2019. Top 10 largest wind farms in the world, constructionreviewonline.com, 03.04.2021 (vaadatud 03.07.2021) Alta Wind Energy Center (AWEC), California E.ON completes world's largest wind farm in Texas (vaadatud 03.07.2021) Avatakse maailma suurim avamere tuulepark, Puhas Elu, 18.09.2009 (vaadatud 19.07.2019) Maailma suurim tuulepark avatud, Äripäev, 23.09.2010 (vaadatud 19.07.2019) Maailma suurim tuulepark, London Array, viidi täiesti veebi[alaline kõdulink], 10.04.2013 VIDEO: Inglismaa ranniku lähistel avati hiiglaslik tuulepark, Postimees, 06.09.2018 (vaadatud 19.07.2019) Inglismaal hakkab tööle maailma suurim tuulepark, ERR, 06.09.2018 (vaadatud 19.07.2019) The world´s largest offshore wind farm (vaadatud 19.07.2019) Maailma suurim tuulepark eraldati Inglismaalt[alaline kõdulink] TUULEPARKIDE KAART: Eestis töötab 59 tuulegeneraatorit, Eesti Ekspress, 28.07.2009 (vaadatud 18.07.2019) Tuuleenergia Eestis (vaadatud 02.08.2019) Olemasolev tuuleenergia Eestis, Tuuleenergia assotsiatsioon Suur ülevaade: kui palju on Eestis tuuleparke ja kuhu neid juurde tuleb, Postimees 09.08.2016 Aidu tuulepark. Eleon AS Järgmine arendaja proovib õnne tuulepargiga, Postimees. Majandus. 14.08.2017 (vaadatud 03.08.2019) Anu Jürisson, Eesti Energia kavandab Liivi lahte 300 tuulikut, parnu.postimees.ee, 29. detsember 2009 В Рижском заливе планируется три морских парка ветрогенераторов, Деловые Ведомости, 19.12.2019 Anu Jürisson, Sauga valda ei tule Baltimaade suurimat tuulikuparki, parnu.postimees.ee, 11. jaanuar 2011 Anu Jürisson, Sauga tuulepargi ümber käib lõputu vaidlus, parnu.postimees.ee, 22. september 2011 Волость дала разрешение: в Тоотси можно устанавливать ветрогенераторы, Postimees, 03.02.2022 (vaadatud 08.08.2022) Tootsi tuulepargi toetuste üle otsustab Elering, Äripäev, 30.05.2018 (vaadatud 18.07.2019) Enefit Green изучает возможность строительства нового ветропарка Деловые Ведомости, 24.01.2020 (vaadatud 25.01.2020) Utilitas хочет получить разрешение на строительство гигантского ветропарка Деловые Ведомости, 27.12.2021 (vaadatud 28.12.2021)